
YELOD 31° NUM:6 2021 YUNUL 


O Volapikaflens valopo! 


Koned ut fa el Frank Roger, dil latik kela papübon amulo, 
ekoedon mem6n obi dö penad bal ela Stanistaw Lem: lautan Poz 
lanik tumyela epasetdl, hikel sevadom as slopan magalofa nolaz 
vik. Penad pemaniotdl oma palauton as krüt dö buk, kel jendfo 
neföro adabinon, ed aninadon dadiladi sököl letalenanas. 

Letalenans komunik ü klada kilid no fagons ad loveik6n saido 
fagiko love mieds talaktik menik timada okas ini rayuns nulik. Suz 
vo padigidons meritabo ed igo plopons ad dagetön fami e moni. 

Letalenans klada telid no binons so labiks. Un vön pastonons, 
un zanodatimad padeifilukons, Un tim menatikum afaemodeadons 
ud agetons de sogad nulüdoti zesüdik jü deadam takedik okas in 
lienetandp. Ye latikumo mö yels anik pos deadam ai labUlons plaz 
di meritabik in kulivajenotem, sevabo levikod posdeadamik jenon. 
Mebu ons piads e bukemdps panemons, mebamals paldodons, 
lifajenotems lobUulik papUbons. Ye igo tüv menas somik suvo jez 
non fado, samo ven su paptr, in kel maketajiselan vilupof fiti, 
poedot u leset matematik pakUpon. 

| dabinons letalenans klada löpik ü balida. Lofadons tikamaz 
gotis so seledikis, das nek kanon-la suemön atis, ed ai blebons 
nesevädiks. 

Magälapösod a poedan ela Frank Roger jinom dutön lü letalez 
nans kilidkladik. Leigüpo tefü klad balid ba el Schleyer binomöv 
steifädan pötöfik: pos nitedäl primik gretik pro mobs omik menef 
jinon buükön volayufapükis su latin u püks romenik pestabölis. 
Binos-la neluveratik ad votükön väli menefa, too danädü ,Schleyer’ 
labobs memi dö lüod mögik votik volfa valemapüka. 

Lestimöl kipedanis valik kuliva Volapükik redakan: 


parui Lopo? 


PADS: 49 jü 60. 

Nelaidikos nedeadofik. 


Dil telid. Fa ,Frank Roger’; tiad rigik: ,The Immortal Mayfly’; 

ini Volapük petradutöl fa ,Hermann Philipps’. 

„Bo gidetol”, atisagob, e — defii gespik siämöfik — aslugob driz- 
nodi ela ,Guinness’. Amégos-li üfo, das ek afegebon timi so médiki 
ad pen6n e votapen6n, menodön e feintk6n nedöfio vobodi oka — ko 
desin leteik ad nosükön oni finü del? Mani at kis 4motivon-li? E lio 
afagom-li ad meritén kosidi okik, bi pel ga nonik adabinon pro laut 
valik at, e bi tim nemédik u nonik äreton p6 om ad dunön vobi votik 
demü skemat vobiipa oma? Alogotom tu yuniko ad getén pansioni. 
Aliegom-li ba e no plu anedom-li vobén? 

U ba 4binos-li leigo löliko nensiémik ad meritön moni, leigo 
komip nenspelik ta mifat nevitovik? Sak ut ye dreton: On mod kinik 
steif at ad zeilén binali voik lekana dub distuk ona äfägükon-li omi 
ad fövön e ad gevön life oma siämöfi? 

Man 4ropom siipo seili idaved6l, medä äsagom, das 6mutom 
gebon prifeti, ed aliivom spadädi. Ünü timil piilik, kü dsoelob, 
atovadob bledi papiira ed äreidob utosi, keli flen obik ipenom. 

Vo abinos poedot stiperik. 

Pu abinon so gudik äs poedots fa lautans, kelis älecedoy talenanis 
cifik. Palauton levemo gudiko. Aliegon demü geb lekanik siimbolas 
e tik filosopik neglémoviko dibatik. Nendoto abinos lekan sublimik 
ön fom rafiniktin. 

Pluna dreidob poedoti, jüs 4fimikon laidio ini mem obik. Tano 
aleadob geslif6n paptirabledi sui tab, älölogob, ed aloegob gekömön 
poedani mifata. Aspikobs nog dü minuts anik dö dins komunik, 
e täno äsäkusadom oki äsagölo, das älatos, das ämutom golön lomio. 

Ägleipom papürabledi, ästeigon mo oni, äglidom obi neito ed 
ämogolom. Äbonedob eli ,Guinness’ nog bali, ed äleadob ziikön 
tikodis obik. Nendoto man önosükom poedoti at, äsä idunom tefü uts 
büik valik ed ödunom tefü uts fütürik valik. 

Te poedot adela no önosikon so vobediko äsä uts votik valik — bi 
ob ireidob ed ilärnob oni nenbukio, klu ölaidabinon in mem oba. Igo 
ba öpenetob kedetis ota, sodas poedot at bo ölaidabinon lunüpikumo, 
ka mem obik. 


Duba ireidob poedoti, iropob sdékodi jenotas, kel voto ölaiz 
jenonédv. Odavedon-li dif seimik dub atos? Atos 6votiikon-li sei- 
mikosi veutik in lif oba, in lif poedana, in yumed gretik dinas, lü kel 
dutobs? U töbids obik ad reid6n, lärnön nenbukio, e mégiko süz 
mad6n poedoti öklülädons-li binön so vaniks äs valikos fa menef 
padunik6l — plag ön nensiam, kel te 6jonon verati teoras poedana? 

Ba abinos gudikum ad glém6n poedoti — ad moükön jenoti lölik 
at se tiks oba. 

Äklülädos ye, das atos no ämögon. Poedot atikologaddon, asa 
reklamaplatéd nidon in neoninalit; anemégos ad panonükön. Atos 
abinon-li leigo stimbolik? Atos abinon-li stigädam ad leadön laida- 
binén poedoti at — ad blöfön-li, das jafots mena dido kanons laiz 
dabinön, bisa vil tefü atos vemon saidiko? 

Afidrinob eli ,Guinness’ obik ed älüvob pöbi. Du ägolob lomio, 
jenot at piano 4fibikon, ye kedets poedota äsä neoninalit nidöls 
ableibons dabin6n in tikal oba. 

Asenob, das Spenetob poedoti, sosus Sbinob lomo, büä ögolob 
bedio. Olaidabinon ön mod seimik. No dsevob, kisi 6dunob tefii on, 
kelan ba dlogon oni fado, kis öjenon tefü on. Ba seimna pébiikon, do 
nennemiko. 

Ba oklaton. Ba pésteifadiikon demü prem. Ba pöbükon ai dénu, 
polasumon ini poedotabuk, 6bleibon pabiikén luntipio. 

Ed atos valik, bi man at iblebtikom obi soaliki ko poedot dü 
minuts nemdédik. Tikod äsüikon pö ob. Ba desino a4dunom-li atosi, 
äsevölo, das pu djedob logedi brefik sui paptirabledi, kel dseiton 
nemediko fo ob ad pareidén? E lio atos baiddon-li ko teors oma e 
teors taädik oba? Atos valik ibinos-li te jinaplésen, maskarapled? 
Ireafob-li ini trap, keli ilepladom pro ob? Ud — if öledunönöv desini 
obik — 6migebobév-li konfidi oma in ob, ed Gnostikobév-li grobaliko 
e nepardoviko desinis, kelis 4digidom vemiktino? 

Ai plu saks e sakads äsüikons p6 ob, mögäds e desins klanedik 
adasevadikons, letrigs mégik e fats seköl avedons tikoviks. 

Sékod lunik jenotas piprimiikon. 

Tikodafuliko dlaigolob lomio. Asevob, das lomiokém atna id 
öbinon timül prima. m 





P6 värb. 


VOLAPUKANES DO DATIF. 
Dil mälid. Fa ,Daniil Morozov’: vicifal. 


e plösenön. Sam: O läds e söls! dramat, keli elabobs 
stimi ad plösenön oles... 


adet 





povokön (eke bosi). 

predön (eke bosi; eke dö bos). 

profetön (eke bosi; eke dö bos). 

promön (eke bosi). 

riprodön (eke bosi). 

sagön, gesagön, lesagön, büsagön, büosagön (eke bosi, nosi). Sam: 
sagobs dani ladöfik Vpaflenes. 

säkön (eke bosi), dasäkön (eke bosi; eki). 

seivükön. Sams: „ ,Elisabeth’ idagetof de ,Erich’ komiti ad seivükön 
ele ‘Reinhard’, dü fabin oma e mota, logamis jönikün de züamöp 
nilikün...” ; „Eseivükol obe vegi lifa” („Duns paostolanas”: Il, 28). 
sevädükön (eke bosi). Sams: „Yesus ädasevädükom oki dönu 
tidäbes lä Lak di ,Tiberias’ ”; „vöds, medi kels men sevädükon voti- 
kanes tikodi oka” (el „Gramat Volapüka”, bagaf: 202). 

lesevädükön (eke bosi). Sam: Ästeifom mögiküno ad lesevädükön 
oke kösömotis e meugi läna. 

spikön (eke bosi; ko ek; püki), taspikön (eke bosi), vüspikön (eke 
sagi; sagi eka), gespikön (eke bosi; eki me vöds; sam: „no ägespi- 
kom ofe vödi bal”), lüspikön (eki; eke; sams: „älüspikom komanis 
me benokömaglid”; „älüspikom ome nelaodiko”; „In zif ,Damaskus’ 
pilüspikob fa man lä sütagul isead6l”; ,,dliispikom omes in hebrey”; 
„lüspikob oles in peneds”), seluspikön (eke bosi; sam: äproibom ad 
seluspikön eke utosi, kelosi inunom ome [duns paostolanas: XXIII, 22]). 
suemükön (eke bosi). 

telegrafön. Sams: „ätelegrafoms ome suämavotikamis valik su 
maket”; ,Atelegrafom obe : fat ola malädom vemo. Kömolöd suz 
nädo isiol”. 


temunön (eke bosi). 

tidön (eke bosi). 


trätön. Sams: ,,Drimamagod eträton-li ole nemi zifa?”; „nam paelik 
at äträton ome utosi, kelosi logod ofik iklänedon ome”. 


trätülön (eke bosi). 

vipön (eke bosi), lüvipön (eke bosi). 

vokädön (eke; lü ek), lüvokädön (eke bosi; eki). 

yulön (eke bosi). 

Pö värbs saga lüspikäb kanon pamalön medü subsat po präpod: lü. 


Mög somik pejonülon ya in bagaf: 252 < ela „Gramat Volapüka”, kö säk 
sököl ekomädon: 


Lü kim espikol-li? 
Mod somik suvo pägebon in tradutods ad vedükön stüli lezälikumi. 


Sams: 


Täno ,Petrus’ äspikom lü Yesus... 

reg äspikom dönu lü ,Khonsu’. 

äplekof us lü ,Allah’”: Palelobölal ä Sublimal... 

Tän äprimom ad spikön lü ons in parabs... 

Ibä lü ols, o pagans! spikob... 

Ye semikna pö jenets sümik vemükam stülik äjinon defön. Täno, asa 


säk löpo pesaitöl ejonülon, gebäd präpoda: lü < pla deklinafom kilid 
kazeton, das utan, kele sagoy bosi, binon pato vetitik, e digädonös 
küpäli patik reidana. Sams: 


Kilans no ädaloms spikön lü ods... 
„Binos soar jönik! o flenädan!” el ,Marcel Lantier’ ävokädom lü om. 


äplonof täno lü mastan oka: „O mifät kion! Kat efidon miti valik!” 


äspikom nelaodiko e lafiko lelilamoviko lü ok it... Fövot ofovon. 


KÜPETS (ad pads: 55, 56). 

1 Sevabo: lenlabölo (klotemi), Linglänapüko: ,in’. 
? Bur kaedidäsinik Britänik. 

3 Vödiko: „Belasömit geilik”. 

t Vödiko: „Mar gagik”. 


HIPULS E FROGS. 


Petradutol fa ,Hermann Philipps’. 


Seimna hipuls anik apledoms 
lä jol lulaka, in kel famül froz 
gas alddon. Hipuls äyofoms 
okis, duba ajedoms stonis 
ini lulak ön mod ut, das abuz 
nilons love surfat vata. 


Stons mddik aflitons vifi- 
ko, e hipuls vemo ayofoms 
okis. Frogs plonabik in lulak 
ye adremons dub dredal. 


Fino, bal frogas — baldiktin e 
kuradikUn onas — atovon 
kapi oka se vat, ed asagon: „Ag! begö! o cils lofik! Stöpolsöd pledi 
kruälik olsik! Pro ols bo binon yof, pro obs ye sinifon deadami.” 





Ai vätälolös, va yof olik okanonöv kodön neläbi votana. 


THE BOYS AND THE FROGS 


“The Æsop for Children”, Rand McNally & Company, Chicago, 1919 


Some Boys were playing one day at the edge of a pond in which 
lived a family of Frogs. The Boys amused themselves by throwing 
stones into the pond so as to make them skip on top of the water. 

The stones were flying thick and fast and the Boys were 
enjoying themselves very much; but the poor Frogs in the pond 
were trembling with fear. 

At last one of the Frogs, the oldest and bravest, put his head 
out of the water, and said, “Oh, please, dear children, stop your 
cruel play! Though it may be fun for you, it means death to us!” 


Always stop to think whether your fun may not be the cause 
of another’s unhappiness. 

DOG ELAS ,BASKERVILLES’. 


Fa hiel ,Arthur Conan Doyle’. Petradut6l fa hiel,Oleg Temerov’. 
Tradutod papiibon bai kordkots piilik fa hiel ,Daniil Morozov’. 


KAPIT KILID (dil lulid). 

Ven imaifikob yani, primo iltjinos lü ob, das fil ili- 
bukon oki, bi cem äfulon me smok sovemo, das lit 
lampada su tab panelogadtikon fa ut. Ye, ebo ven int 
golob, isadredikob, kodä at abinon mismok lebiedik 
tabaka vem6fik raodik, kel ikoedon dolén gugi obik ed 
ikoedon kögön obi. Alogob da fogül noftimiko eli ,Hol- 
mes’ lenlabü!* cemaklot omik, iblotüköli oki su bradaz 
stul e labt pip taimik blagik omik vü lips. Rulads 
papurik ömik aseatons zü om. 


„Ekoldätikol-li? o ,Watson’!” Asagom. 

„Nö! atos pekodon dub lutem venendfik.” 

»Cedob, das binon legudiko densitik is, pas nu 
emAaniotol atosi.” 

»Densitik-li!? Binon nesufovik.” 

»Maifiikoléd fenati, tano! Ablibol pö klub olik du 
del lölik, Asa kUpob.” 

„O Holmes’ digik obik!” 

»Gidetob-li?” 

„Fümö! ab lio-li...?” 

Asmilom dé logod bluvik obik. 

»Balugal lejuitik olik, o Watson’ bénon blesiri ad 
skilükön me ol fagis ptlik obik, kelis labob. Söl deta- 
vom tin del reindfik e slamik. Getavom ön stad leklinik 
soaro lenlabt hat e juks junu nog glimiks. Kludo 4bli- 
bom seimöpo laidiko dt del lölik. No labom flenis nil6-z 
fik. Kitopo tfo 4kanom-li topön? Atos no klülon-li?” 

* Logolsös ktipetis su pad: 53! 

„Si! atos bo klilon.” 


„Vol fulon me dins klulik, kelis lenonikan ktpon. 
P6 top kinik Astadob-li ma ced olik?” 

»P6 top fumdfik, leigoasa ob.” 

,»laado abinob pö ,Devonshire’.” 

»Lan6fo-li?” 

»Leso. Koap obik ablibon pö bradastul at, e zu, 
konstatob pidabiko, ifegebon kafakenis gretik tel e 
fegeboti nekredoviko gianiki tabaka moamt ob. Posa 
idegolol, ilesedob lü Stanford’ ad kaed fa ,Ordnance”? 
dila at maräda, e tikal obik ävebon sus ut dt del lölik. 
Flatob obi, das edavestigob uti stabéfiko.” 


,Asa büocedob, kaed gretamafadik-li>” 


„Vemo gretamafadik.” Amairélom dili bal ed apla- 
dom oni love kien okik. „Is logol zilaki ebo uti, kel 
nitedon obis. Ek6! Baskerville Hall’ zanodo.” 


»Kobt fot zütopöl?” 


»Leso. Btiocedod, das lael taxudik, toa no pemalon 
me nem at, muton zugön ve lien at, Asa logol, deta- 
flanti marad. Grup smalik at bumotas is binon vilagil: 
,Grimpen’, kö zänabür flena obsik: dokan: ,Mortimer’< 
topon. Asa logol, us ninü raidasaktor mö lidls lul 
lödöps espeariköl te nemödiks komädons. Ekö! ,Lafter 
Hall’ pö konäd pämäniotöl. Ekö! dom pemalon is, kel 
kanon binön lödöp natavana — üf memob verätiko — 
panemöla Stapleton’. Ekö! farmadoms marädik tel: 
High Tor’ e ,Foulmire’*. Ön fagot mö liöls degfol de us 
fanäböp gretik di Princetown’ topon. Maräd soalöfik 
nenlifik tenikon vü e zü tops espeariköl et. Kludo atos 
binon jenöp, pd kel lugadramat peplösenon, e pö kel 
kanobs-la koedön paplösenön oni nogna.” 


Fövot ponotükon ün yulul. 

PLIN SMALIK. 
Kapit: 12. 

Planet sököl päbe- 
lödon fa ludrinan. Visit 
at äbinon vemo brez 
füpik, ab ireifon plini 
smalik ini glumaladäl 
vemik: 

„Kisi dunol-li is?” 
äsagom ludrinane, keli 
äloegom seadön seilölo 
fo konlet fladas vagik e 
konlet fladas fulik. 


„Ludrinob”, — ludriz 
nan agespikom ko logot 
glumik. 





»Kikodo ludrinol-li?” plin smalik äsäkom ome. 

„Ad glömön”, ludrinan agespikom. 

„Kisi ad glom6n-li?” plin smalik asdkom, du ya aprimom ad 
pidön omi. 

„Ad glömön, das jemob”, ludrinan äkoefom, blegükölo kapi 
oka. 

„Demü kis jemol-li?” äsäkom plin smalik, kel ädesirom ad 
yufön omi. 

„Jemob demü utos, das ludrinob!” ludrinän äfinükom 
spikami, e fifümiko äreafom ini seil. 

E plin smalik ädetävom usao ön kofud vemik. 

„Daülans vo binons mu vemo bisariks”, äspikom ninälo oke 


dü täv okik. 
Fövot konota binon su pad sököl. 

Kapit: 13. 


Planet folid abinon ut bUsidana. Man at abinom so jafik, das 
igo no älöükom kapi oka pö lüköm plina smalik. 


„Deli gudik!” lätikan äsagom ome. „Zigarül olik ekvänikon.” 


„Kil sa tel binos lul. Lul sa vel binos degtel. Degtel sa kil binos 
deglul. Deli gudik! Deglul sa vel binos teldegtel. Teldegtel sa mäl 
binos teldegjöl. Tim no saidon ad filidön dönu oni. Teldegmäl sa 
lul binos kildegbal. Finö! Saedam pejöton me num: lultum- 
balbalion mältumteldegtelmil veltumkildegbal.” 


„Mö kis binos-li lultumbalion?” 


„Liö! Nog binol-li is? Lultumbalbalion... No plu memob osi... 
Vobi kiomödik labob! Binob man fefik; obo neveütots no muaz 
dons obi! Tel sa lul binos vel...” 


„Mö kis binos-li lultumbalion?” ädönuom plin smalik, kel 
neföro dü lifüp oka äklemom säki, keli pu balna ilonülom. 


Büsidan älöükom kapi oka: 


„Dü yels luldegfol, kelis ya elifädob su planet at, pätupob te 
kilna. Balidnaedo atos ejenon bü yels teldegtel demü lontad, kel 
sunädo edoniokömon isio de top nesevädik seimik. Eprimon ad 
brumön so jeikiko, das epölob folna pö saedam. Telidnaedo atos 
ejenon bü yels #4 
degbal sekü reumaz 
taglepdad. Spotob tu 
nemddo. No labob 
livüpi ad goulön. Ga 
binob fefikan. Kilid- 
naedo... Ekö! Soäsä 
esagob, lultumbal- 
balion...” 


,Balionats kisa- 
|i?” 





VI:59:2021 

Büsidan idaküpom, das spels takeda äbinons vaniks. 

„Balionats dinilas mu smalikas etas, kelis semikna logoy len 
sil.” 

»Musakas-li?” 

,Lend! dinilas mu smalikas somikas, kels nidons.” 

»Bienas-li?” 

,Lend! Dinilas mu smalikas goldak6likas, kels koedons 


drimal6n nosdunanis. Obo ye binob man fefik! No labob timi ad 
drimalon.” 


„Klūülö! Stelas-li?” 
„Fümö! Stelas.” 
„E kisi dunol-li tefü stels lultumbalion?” 


„Binos lultumbalbalion maltumteldegtelmil veltumkildegbal. 
Obo binob fefik 4 kuratik.” 


„E kisi dunol-li tefü stels at?” 

„Kisi dunob-li tefl ons?” 

„Verätö!” 

„Dunob nosi. Dalabob onis.” 

„Dalabol-li stelis?” 

poi!” 

„Ab ya ekolkOmob regi, kel...” 

„Regs no dalaboms bosi. Reigoms. Jafs at binons vemo difiks.” 
„E lio dalab stelas fruton-li oli?” 

,Fruton, bi danädü atos binob liegik.” 

„E lio lieg fruton-li oli?” 

»Kanob remön stelis votik, if ek etUvon-la onis.” 


,Atan”, plin smalik aspikom ninälo oke it, „ma tikodagol boso 
sümom ad ludrinan ut, kelisevob.” | Otuvoy févoti in nüm yululik. 

COGED LIREYEANIK VONADIK. 


Hikleudans kil iklemoms voladi. 

Agoloms ini soaléfép ad pönidön sinodis okas. 
Dü yel bal no aspikoms lü ods. 

Tano, pos yel bal, balan omas asagom lü votans: 
»Dunobs gudiko atosi.” 

Somo yel bal apasetikon. 

»Lesi!” man telid asagom. 

Dönu yel bal apasetikon. 


»Yulob namatu paid oba”, man kilid äsagom, „if no kanols 
zedon ad tupon takedi oba, oposblibUkob olis is in soalöföp!” 


(Fondat rigdda: ,Dennis King’, 2015. Petradutöl fa ,H. Philipps’.) 

NUNEDAPENÄD COGIK 

SU LECEK IN NIMAGAD. 
Ad nüsteigön namis da treilakiud NO PEPROIBOS! 
Iba doats menik: 
— fasilo pasebeitons, 
— binons lefrutiks, 
— dädükiäliko knätärons su tuts, qël 
— klülo no zesüdons pro ols. © © © © pat 






